
	Občina ČRNA NA KOROŠKEM

Center 101

2393 ČRNA NA KOROŠKEM

Telefon: 02 870 48 10

Fax:       02 870 48 21

e-mail:   obcina@crna.si


Številka: 042-0001/2021-2
Datum:  11. 6. 2021
Na podlagi 8. člena Zakona o volilni in referendumski kampanji (Uradni list RS, št. 41/07, 103/07, – ZpoIS-D, 11/11, 28/11 – odl. US in 98/13 v nadaljevanju ZVKR), določil Odloka o plakatiranju na javnih oglasnih mestih v Občini Črna na Koroškem (Uradni list RS št. 43/12 in 51/12) in 8. člena Statuta Občine Črna na Koroškem (Uradno glasilo Slovenskih občin št. 12/17, 60/17) objavlja Občina Črna na Koroškem
NAVODILA ZA ZAGOTAVLJANJE MOŽNOSTI PLAKATIRANJA MED REFERENDUMSKO KAMPANJO 
(zakonodajni referendum o Zakonu o spremembah in dopolnitvah Zakona o vodah (ZV-1G), ki bo 11. 07. 2021
I. SPLOŠNE DOLOČBE
1. Občina Črna na Koroškem bo določila vsaj eno plakatno mesto tako, da bodo lahko politične stranke, združenja, zveze, organizacije, društva ali posamezniki predstavili osnovne informacije  v zvezi z zakonodajnim referendumom  o Zakonu o spremembah in dopolnitvah Zakona o vodah (ZV-1G9, ki bo 11. 07. 2021.

2. Občina Črna na Koroškem sporoča organizatorjem referendumske kampanje, da nima na razpolago dovolj javnih oglasnih mest, zato nanje ni dovoljeno nameščati referendumskih sporočil.
3. Vsaka stranka, združenje, zveza, organizacija, društvo ali posameznik mora občinski upravi sporočiti osebo, ki je zadolžena za izvajanje referendumske propagande v Občini Črna na Koroškem. Ta oseba bo v primeru kršitev nastopila v vlogi  »odgovorne osebe«.

Ponujamo vam sledeče vrste plakatnih mest: 
·  Oglasna tabla v Centru Črne na Koroškem
II. DODATNA PLAKATNA MESTA

Namestijo se lahko dodatne, oziroma posebne oglasne deske, oziroma panoji. O načinu postavitve (mikrolokacija) se stranke sporazumno dogovorijo.

Stranka, združenje, zveza, organizacija, društvo ali posameznik, ki namerava za plakatiranje postaviti začasne velike panoje, si mora za poseg v prostor predhodno pridobiti dovoljenje Upravne enote Ravne na Koroškem ter soglasje lastnika zemljišča.

Za odstranjevanje plakatov in objektov po končani referendumski kampanji skrbi vsak subjekt sam in jih je dolžan odstraniti v roku 3 dni.
Plakati oziroma panoji morajo biti pritrjeni ali nameščeni tako, da ne ovirajo preglednosti v cestnem prometu in preglednosti že postavljenih objektov.
III. PLAKATIRANJE ZUNAJ DOLOČENIH MEST

Za postavitev plakatnih mest zunaj določenih plakatnih mest v Občini Črna na Koroškem se vsak subjekt dogovori z lastnikom zemljišča. Možne lokacije plakatnih mest, ki niso določene s tem navodilom, so še:

· na notranji strani izložbenih oken in javnih zgradb,

· v vozilih javnega potniškega prometa,

· v notranjih prostorih javnih zgradb.

Na teh mestih je možno plakatiranje samo s privolitvijo neposrednega uporabnika lokala, zgradbe oziroma prevoznika.

Plakate oziroma panoje je potrebno odstraniti v roku 3 dni po končani referendumski kampanji. Za odstranjevanje plakatov skrbi vsak subjekt sam.

Plakatiranje je dovoljeno samo v skladu s tem navodilom.
                                                                                                  Tajnica občinske uprave:          

                    Irena Nagernik, univ.dipl.nov., l.r.

